Jorcada

Jorcada je rozľahlý vulkanický masív (230 km2), pozostávajúci z niekoľkých menších stratovulkánov, kráterov a lávových dómov, nachádzajúci sa v južnej časti Bolívie, na severnom brehu jazera Laguna Colorada.

Vulkanická stavba je tvorená systémom trhlín a zlomov, okolo ktorých sú sústredené všetky vulkanické formy (krátery, stratovulkány, lávové dómy) rôzneho zloženia - od bazaltov  cez andezity až po dacity a ryolity. Vulkanická aktivita sa presúvala z juhu na sever, najmladšie produkty sa nachádzajú na severozápadnom okraji masívu - asi 20 bazaltovo-andezitových kráterov holocénneho veku. V historickej dobe nie je doložená žiadna aktivita masívu Jorcada.

 Externé odkazy 
 www.volcano.si.edu  - Jorcada na Global Volcanism Program 

Kategória:Sopky Bolívie
Kategória:Stratovulkány